
JEDINSTVENI UPRAVNI ODJEL
Odsjek za komunalne poslove, prostorno planiranje,
gospodarstvo i fondove EU

KLASA: 406-09/26-01/01
URBROJ: 2117-10-01-02-26-1
Metković, 15. srpnja 2026. godine  
	 NACRT PRIJEDLOGA PRAVILNIKA 
O PROVEDBI POSTUPAKA JEDNOSTAVNE NABAVE 


POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA  PUTEM INTERNETSKOG SAVJETOVANJA SA JAVNOŠĆU

	RAZLOZI DONOŠENJA               
AKTA
	
Pravna osnova za donošenje ovog Pravilnika sadržana je u članku 86. stavku 3. Zakona o izmjenama i dopunama Zakona o javnoj nabavi („Narodne novine“, broj 48/26; u daljnjem tekstu Zakon) kojim je naručiteljima ostavljen rok od 3 mjeseca od stupanja na snagu Zakona da usklade opće akte kojima se uređuju pravila, uvjeti i postupci jednostavne nabave te planove nabave s odredbama Zakona. Zakonom, koji je stupio snagu 16. svibnja 2026. godine, značajno su izmijenjene odredbe koje uređuju provedbu jednostavne nabave, između ostaloga, izmijenjeni su pragovi jednostavne nabave, kao i prag za objavu u planu nabave i evidenciji u registru ugovora, propisana je obveza provođenja postupaka jednostavne nabave putem objave u EOJN RH, kao i obveza osiguravanja pravne zaštite za sve postupke procijenjene vrijednosti iznad 15.000, 00 eura.
Donošenje novog Pravilnika nužno je zbog usklađivanja s važećim zakonodavnim okvirom i njegovim izmjenama, potrebe za preciznijim normativnim uređenjem pojedinih instituta, osiguravanja veće razine pravne sigurnosti u provedbi postupaka jednostavne nabave, jačanja načela, unaprjeđenja učinkovitosti i ekonomičnosti postupaka jednostavne nabave, te uvođenja digitaliziranih postupaka provedbe putem EOJN RH.
Usklađivanje s promjenama zakonska je obveza Grada Metkovića te je ono preduvjet za zakonito provođenje svih postupaka jednostavne nabave od 1. rujna 2026. godine. 

	
CILJEVI PROVOĐENJA                     SAVJETOVANJA
	
Cilj provođenja savjetovanja je upoznati javnost s prijedlogom ovog Pravilnika te pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u dokument.

	
	

	ROK ZA PODNOŠENJE MIŠLJENJA, PRIMJEDBI  I PRIJEDLOGA
	 15. srpnja 2026. godine – 14. kolovoza 2026. godine

	
	

	ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA
	Pisane primjedbe na  prijedlog Pravilnika dostavljaju se na zadanom obrascu (koji se nalazi u prilogu) i to elektroničkom poštom na e-mail: grad@metkovic.hr ili osobno na pisarnicu Grada na adresi Stjepana Radića 1, 20350 Metković s naznakom ˝Javno savjetovanje – Prijedlog Pravilnika o provedbi postupaka jednostavne nabave  ˝.

	
Sukladno odredbama članka 11. Zakona o pravu na pristup informacijama („NN“, broj: 25/13, 85/15 i 69/22) nakon provedenog savjetovanja sa javnošću, nositelj izrade akta dužan je o prihvaćenim/neprihvaćenim primjedbama i prijedlozima obavijestiti javnost putem svoje web stranice na kojoj će objaviti Izvješće o provedenom savjetovanju sa javnošću.




 
  VODITELJICA ODSJEKA

   Sanda Tomić, dipl. iur., v.r.

